Document ID: 32000D0604

Reference:
EUR-Lex - 32000D0604 - HU
Fontos jogi nyilatkozat
|
32000D0604
Hivatalos Lap L 257 , 11/10/2000 o. 0028 - 0031
A Tanács határozata(2000. szeptember 29.)a Gazdaságpolitikai Bizottság összetételéről és alapszabályáról(2000/604/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 209. cikkére,tekintettel a Bizottság véleményére,mivel:(1) A 74/122/EGK tanácsi határozattal [1] létrejött a Gazdaságpolitikai Bizottság (a továbbiakban: a bizottság).(2) A bizottság gyakorolja a tagállamok konjunktúrapolitikáinak összehangolásáról szóló, 1960. március 9-i tanácsi határozattal [2] létrehozott Rövid Távú Gazdaságpolitikai Bizottság, a tagállamok illetékes kormányhivatalai között a költségvetési politika területén megvalósuló együttműködésről szóló, 1964. május 8-i tanácsi határozattal [3] létrehozott Költségvetés-politikai Bizottság és a középtávú gazdaságpolitikai bizottságot létrehozó, 1964. április 15-i tanácsi határozattal [4] megalakuló Középtávú Gazdaságpolitikai Bizottság részére az alábbiakban átruházott összes feladatkört.(3) A bizottságról a Szerződés 272. cikke rendelkezik.(4) A bizottság alapokmányának tükröznie kell a gazdasági és monetáris unió harmadik szakaszába történő belépéssel létrehozott új intézményi környezetet; ajánlott a bizottság alapvető struktúrájának fenntartása, a működésének javítása érdekében szükséges módosítások végrehajtása és feladatainak pontosabb körülírása mellett.(5) A bizottságra átruházott feladat nem sértheti a Bizottság jogát, hogy javaslatokat tegyen vagy véleményt nyilvánítson a Szerződésben tárgyalt ügyekről.(6) Az euró bevezetése megerősíti a gazdaságpolitikák szoros összehangolásának és a tagállamok gazdasági teljesítményei fenntartható konvergenciájának szükségességét; az Európai Tanácsnak a gazdasági és monetáris unió harmadik szakaszában a gazdaságpolitikák összehangolásáról szóló 1997. december 13-i állásfoglalása [5] szerint a gazdaságpolitikák magasabb szintű összehangolásának magában kell foglalnia a tagállamok makrogazdasági fejleményeinek és a tagállamok strukturális politikáinak a munkaerő, a termékek és a szolgáltatások piacán történő szorosabb figyelemmel kísérését, valamint a költség- és ártendenciákat, különösen abból a szempontból, hogy azok miként hatnak a fenntartható inflációmentes növekedés és munkahelyteremtés elérésének esélyeire.(7) A gazdaságpolitikák összehangolásának középpontjában a Szerződés 99. cikkében meghatározott átfogó gazdaságpolitikai irányelvek és a többoldalú felügyeleti eljárás áll; a Gazdasági és Pénzügyi Bizottság feladatainak sérelme nélkül a bizottságnak támogatnia kell az irányelvek kialakítását és hozzá kell járulnia a többoldalú felügyeleti eljáráshoz az ezen határozatban említett területeken.(8) Az Európai Tanács 1998. június 16-i cardiffi ülésén üdvözölte az Ecofin tanács és az abban részt vevő miniszterek 1998. május 1-i határozatát [6] a gazdasági reform nyomon követésére irányuló egyszerűsített eljárás létrehozásáról, a szubszidiaritás elvének teljes körű tiszteletben tartása mellett.(9) Az Európai Tanács 1999. június 3-i és 4-i állásfoglalása közösségi szintű makrogazdasági párbeszéd folyamatát indította el. Ez a makrogazdasági párbeszéd a bérfejlesztés és a makrogazdasági politikák kölcsönhatásának a továbbfejlesztését célozza. Az Európai Tanács úgy határozott, hogy a szakértői szintű makrogazdasági párbeszédnek a Foglalkoztatási és Munkaerő-piaci Bizottsággal együttműködésben, a bizottság keretein belül mindkét bizottság (ideértve az Európai Központi Bankot is), az Európai Bizottság, valamint a szociális párbeszéd makrogazdasági csoportja képviselőinek részvételével létrehozott munkacsoport keretein belül kell megvalósulnia. Ezen a szinten a bizottságnak különösen a kormányképviselők párbeszédhez való hozzájárulását kell biztosítania.(10) A növekedésről és foglalkoztatásról szóló 1997. június 16-i európai tanácsi állásfoglalás [7] a gazdaságpolitikák jobb összehangolását írta elő, hogy a Szerződés új foglalkoztatási címe alatt tervezett eljárást kiegészíthessék, és arra hívott fel, hogy a Foglalkoztatási Bizottság szorosan dolgozzon együtt a bizottsággal.(11) A Szerződés rendelkezik a Gazdasági és Pénzügyi Bizottság létrehozásáról. A Gazdasági és Pénzügyi Bizottság feladatait a Szerződés 114. cikk (2) bekezdése tartalmazza. A Gazdasági és Pénzügyi Bizottság alapszabályát az 1998. december 31-i tanácsi határozattal [8] fogadták el. A bizottságnak szorosan együtt kell dolgoznia a Gazdasági és Pénzügyi Bizottsággal a Tanács munkájának segítése során.(12) A Szerződés megköveteli a Foglalkoztatási Bizottság létrehozását. Ugyancsak előírja a szoros együttműködést ezzel a bizottsággal is.(13) A bizottság feladatainak meghatározása nem sértheti a Szerződés 99. cikk (5) bekezdésében meghatározott többoldalú felügyeleti eljárásra vonatkozó bármely jövőbeli másodlagos joganyagot.(14) A tagállamokat, a Bizottságot és az Európai Központi Bankot megfelelően képviseltetni kell a bizottságban. Valamennyien egyaránt négy tagot jelölnek.(15) A bizottság tagjainak kinevezése személyre szóló, feladataik elvégzése során tevékenységüket a Közösség általános érdekei irányítják.(16) A bizottság elnökét kétéves időtartamra választják. Ez az időtartam általában nem megújítható. Az időtartam meghosszabbítható, amennyiben nincs más elnökjelölt.(17) Az Európai Központi Bank és a nemzeti központi bankok tisztségviselőiből álló bizottsági tagság nem sértheti a Szerződés 108. cikkét,A KÖVETKEZŐKÉPPEN HATÁROZOTT:1. cikkA Szerződés 272. cikkében meghatározott Gazdaságpolitikai Bizottság (a továbbiakban: a bizottság) alapszabályát elfogadták.Az alapszabály szövegét e melléklethez csatolták.2. cikkA 74/122/EGK határozat hatályát veszti.3. cikkEz a határozat a kihirdetésének napját követő napon lép hatályba.Kelt Brüsszelben, 2000. szeptember 29-én.a Tanács részérőlaz elnökL. Fabius[1] HL L 63., 1974.3.5., 21. o.[2] HL 31., 1960.5.9., 764/60. o.[3] HL 77., 1964.5.21., 1205/64. o.[4] HL 64., 1964.4.22., 1031/64. o.[5] HL C 35., 1998.2.2., 1. o.[6] HL L 139., 1998.5.11., 28. o.[7] HL C 236., 1997.8.2., 3. o.[8] HL L 5., 1999.1.9., 71. o.--------------------------------------------------MELLÉKLETA Gazdaságpolitikai Bizottság alapszabályaI. RÉSZA BIZOTTSÁG FELADATAI1. cikk(1) A Gazdaságpolitikai Bizottság (a továbbiakban a "bizottság") a Szerződés 114. és 207. cikkei sérelme nélkül hozzájárul a Tanácsnak a tagállamok és a Közösség gazdaságpolitikáit összehangoló munkájának előkészítéséhez, és tanácsadást végez a Bizottság és a Tanács részére.(2) A bizottság a Tanács munkájának előkészítéséhez gazdasági elemzésekkel, módszertani véleményekkel és szakpolitikai ajánlások készítésével járul hozzá, különösen a közösségi növekedési potenciál és foglalkoztatás javítását célzó strukturális politikák területén. Ebben az összefüggésben különös figyelmet fordít az alábbiakra:- áru-, tőke-, szolgáltatás- és munkaerőpiacok működésére, különösképpen a bérekkel, termelékenységgel, foglalkoztatással és versenyképességgel kapcsolatos fejlesztésekkel,- a közszektor szerepére és hatékonyságára és az államháztartás hosszú távú fenntarthatóságára,- az egyes politikáknak a gazdaság egészét felölelő hatásaira, úgymint a környezetre, kutatásra és fejlesztésre és a társadalmi kohézióra.(3) A fentiekben említett területeken, a Szerződés 114. és 207. cikkeinek sérelme nélkül, a bizottság támogatja a Tanács munkáját, különösen az átfogó gazdaságpolitikai irányelvek kialakítását, és hozzájárul a Szerződés 99. cikke (3) bekezdésében említett többoldalú felügyeleti eljáráshoz. Ebben az összefüggésben a bizottság különösen a tagállamok strukturális reformjaira koncentráló rendszeres országelemzéseket készít.(4) A Szerződés 130. és 207. cikkének sérelme nélkül, a bizottság hozzájárul a Tanácsnak a Szerződés foglalkoztatásra vonatkozó címe alatt végzett munkájához.(5) A bizottság támogatja a Gazdasági és Pénzügyi Bizottságot, különösen a rövid- és középtávú makrogazdasági fejlemények felügyeletében a tagállamokban és a közösségen belül úgy, hogy főleg a strukturális és makrogazdasági politikák kölcsönhatásaira vonatkozó módszertani kérdésekben, valamint a tagállamok és a Közösség bérfejleményeiről elemzéseket és véleményeket nyújt.(6) A bizottság szakértői szinten keretet biztosít a bizottság (ideértve az Európai Központi Bankot is), a Gazdasági és Pénzügyi Bizottság, a Foglalkoztatási Bizottság, valamint az Európai Bizottság képviselőit és a társadalmi résztvevőket magába foglaló, makrogazdasági párbeszédhez.(7) A Bizottság kikéri a Gazdaságpolitikai Bizottság véleményét az Európai Közösségek általános költségvetése nem kötelező jellegű kiadásainak legnagyobb növekedési mértékéről a Szerződés 272. cikke szerint.2. cikkA bizottság a Tanács, a Bizottság vagy a Gazdasági és Pénzügyi Bizottság kérésére vagy saját kezdeményezésére véleményt nyilvánít.3. cikkFeladatainak végrehajtása során a bizottság szorosan együttműködik a Gazdasági és Pénzügyi Bizottsággal a Tanácsnak címzett jelentések elkészítésében. Az átfogó gazdaságpolitikai irányelvek előkészítéséhez történt hozzájárulás során a bizottság a Gazdasági és Pénzügyi Bizottság részére készít jelentést. Munkáját összehangolja a Foglalkoztatási Bizottsággal és más bizottságokkal és munkacsoportokkal, amelyek előkészítik a Tanács munkáját azokon a területeken, ahol ezek a bizottságok és munkacsoportok az illetékesek.II. RÉSZA BIZOTTSÁG ÖSSZETÉTELE4. cikk(1) A tagállamok, a Bizottság és az Európai Központi Bank egyaránt négy-négy tagot jelöl a bizottságba.(2) A bizottság tagjait a gazdasági és strukturális politika meghatározása területén kivételes hozzáértéssel rendelkező vezető tisztségviselők közül választják.5. cikkFeladataik elvégzése során a bizottság tagjait tevékenységükben a Közösség általános érdekei irányítják.III. RÉSZELNÖK ÉS TITKÁRSÁG6. cikk(1) A bizottság, tagjainak többségi döntésével, tagjai közül elnököt és legfeljebb három alelnököt választ kétéves időtartamra. A kétéves időtartam általában nem megújítható.(2) Az elnök szavazati jogát átruházza küldöttségének valamelyik tagjára.7. cikkAz elnököt, akadályoztatása esetén, a bizottság valamelyik alelnöke helyettesíti.8. cikk(1) A bizottság munkáját titkárság segíti, amelyet egy titkár irányít. A Bizottság gondoskodik a titkárról és a titkárság feladatainak elvégzéséhez szükséges titkársági alkalmazottakról. A titkárt a bizottsággal történt konzultációt követően a Bizottság nevezi ki. A titkár és munkatársai a bizottság számára végzendő munkájukat a bizottság irányítása mellett végzik.(2) A bizottság költségeit a Bizottság költségvetése tartalmazza.IV. RÉSZELJÁRÁSI KÉRDÉSEK9. cikkAmennyiben szavazásra van szükség, a véleményeket vagy jelentéseket a tagok többségi szavazással fogadják el. Minden egyes tag egy szavazattal rendelkezik. Ha azonban olyan kérdésben történik tanácsadás vagy véleménynyilvánítás, amelyről a Tanács a későbbiekben határozatot hozhat, a központi bankokat és a Bizottságot képviselő bizottsági tagok teljes mértékben részt vehetnek a vitában, de nem vehetnek részt a szavazásban. A bizottság ugyancsak jelentést ad a vita során kifejtett kisebbségi vagy eltérő véleményekről.10. cikkA bizottság ülésein általában csak a tagok szólalhatnak fel. Különleges körülmények esetén az elnök ettől eltérő megoldásokat is elfogadhat.11. cikkA bizottság bizonyos kérdések tanulmányozását albizottságokra vagy munkacsoportokra bízhatja. Az ilyen csoportok elnöki tisztét a bizottság által kinevezet valamelyik bizottsági tag töltheti be.12. cikkA bizottság, az albizottságok és a munkacsoportok szakértők segítségét vehetik igénybe.13. cikkA bizottságot az elnök saját kezdeményezésére vagy a Tanács, a Bizottság vagy legalább öt bizottsági tag kezdeményezésére hívja össze.14. cikk(1) A bizottságot általában az elnök képviseli; a bizottság főleg az elnököt hatalmazhatja fel, hogy beszámoljon a megbeszélésekről és szóbeli kiegészítést fűzzön a bizottság által elkészített véleményekről és jelentésekről.(2) A bizottság elnöke felelős a bizottság és az Európai Parlament közötti kapcsolatok fenntartásáért, az Európai Parlamentet szükség szerint tájékoztatják a bizottság munkájáról.15. cikk(1) A bizottság eljárásai titkosak, kivéve ha arról másképpen határoznak. Ugyanez a szabály vonatkozik albizottságok vagy munkacsoportok eljárásaira is.(2) A bizottság által elkészített jelentések vagy vélemények nyilvánosan elérhetővé válnak, miután azokat továbbították a címzett részére, kivéve ha kényszerítő okok miatt azok bizalmasak maradnak.16. cikkA bizottság elfogadja saját eljárási szabályzatát.--------------------------------------------------

Summary:
Az EU Gazdaságpolitikai Bizottsága
Az EU Gazdaságpolitikai Bizottsága
ÖSSZEFOGLALÓ AZ ALÁBBI DOKUMENTUMRÓL:
A Tanács 2000/604/EK határozata: a Gazdaságpolitikai Bizottság összetételéről és alapszabályáról
MI A HATÁROZAT CÉLJA?
A határozat megerősíti az Európai Unió eredetileg 1974-ben létrehozott Gazdasági Bizottságának feladatait, összetételét, szervezetét és működését.
A határozat a gazdasági és monetáris unió (GMU) létrehozásának utolsó szakaszát követte, amikor az árfolyamokat visszavonhatatlanul rögzítették, és a közös valutát (az eurót) bevezették a devizapiacokon és az elektronikus fizetésekben.
A határozatot 2003-ban módosították az EU 2004-es bővítésének figyelembevétele érdekében.
FŐBB PONTOK
A bizottság munkája
A bizottság létrehozásának célja:
hozzájárul a Tanács (pontosabban az EU gazdasági és pénzügyminiszterei – Ecofin) munkájához az EU és az uniós országok gazdaságpolitikáinak és költségvetéseinek koordinálása tekintetében;
tanácsot ad az Európai Bizottságnak;
részben előkészíti az eurócsoport munkáját.
A bizottság:
gazdasági elemzéseket végez;
bemutatja a véleményét a módszertanokról;
vezető szerepet tölt be a Tanács munkájában az európai szemeszter előkészítésében, ideértve a bizottsági tervezeteken alapuló, az uniós országoknak címzett szakpolitikai ajánlásokat;
szakpolitikai ajánlásokat, például átfogó gazdaságpolitikai iránymutatásokat fogalmaz meg, amelyek célja az EU munkahely-teremtési és a növekedési potenciáljának javítása;
hozzájárul a nemzeti gazdaságpolitikák többoldalú felügyeletéhez az uniós országok által végrehajtott strukturális reformok rendszeres értékelése révén;
szakpolitikai tanácsot ad az európai beruházási terv azon részére vonatkozóan, amelynek célja a beruházási szabályozási akadályok megszüntetése nemzeti és uniós szinten egyaránt.
A bizottság figyelmének középpontjában a következők állnak:
az uniós áruk, a tőke, a szolgáltatások és a munkaerőpiacok működése, ideértve a bérek, a termelékenység, a foglalkoztatás és a versenyképesség terén történő változások;
az állami szektor szerepe és hatékonysága, az államháztartás hosszú távú fenntarthatósága;
az egyes, a környezettel, a kutatás-fejlesztéssel és a társadalmi kohézióval kapcsolatos politikáknak a gazdaság egészére kiterjedő hatásai.
A bizottság támogatja a Gazdasági és Pénzügyi Bizottság munkáját. Ez többek között magában foglalja az uniós és nemzeti szintű rövid és középtávú makrogazdasági fejlemények nyomon követését. A bizottság elemzéseket és véleményeket készít a strukturális és a makrogazdasági szakpolitikák kölcsönhatásával kapcsolatban, valamint a bérek alakulása tekintetében.
Egyúttal fórumként szolgál a technikai makrogazdasági megbeszélések vonatkozásában az Európai Központi Bank (EKB), a Gazdasági és Pénzügyi Bizottság, a Foglalkoztatási Bizottság, a Bizottság és a szociális partnerek között.
Összetétel és működés
A bizottságban minden uniós országot ketten képviselnek, ezenkívül a Bizottság és az EKB két-két képviselőt küld.
Amikor a bizottság az eurócsoport formátumban találkozik, tagjai között a Bizottság, az EKB és az euróövezeti országok képviselői vannak.
A bizottság kétévente választ elnököt, a bizottság munkáját pedig egy titkárság támogatja.
Az ülések bizalmasak, de a jelentések és a vélemények általában nyilvánosan hozzáférhetőek.
Amennyiben a bizottsági véleményeket vagy jelentéseket szavazásra bocsátják, a tagok többségi szavazata alapján fogadják el őket. A bizottságnak be kell számolnia a vita során kifejtett kisebbségi vagy eltérő véleményekről is.
Az olyan jelentéseket érintő kérdések esetén, amelyben később tanácsi határozathozatalra kerülhet sor, a központi bankok és a Bizottság képviselői nem szavazhatnak.
A bizottság több munkacsoportot hozott létre, amelyek konkrét ügyeket vizsgálnak meg:
a népesség elöregedése és a fenntarthatóság;
a strukturális reformok értékelésének módszertana;
kibocsátási rések; valamint
energia és éghajlatváltozás.
MIKORTÓL HATÁLYOS EZ A HATÁROZAT?
              
A határozat 2000. október 12 -én lépett hatályba.
HÁTTÉR
              
További információkért lásd:
A Gazdaságpolitikai Bizottság az Europa webhelyen.
FŐ DOKUMENTUM
            
A Tanács 2000/604/EK határozata (2000. szeptember 29.) a Gazdaságpolitikai Bizottság összetételéről és alapszabályáról (HL L 257., 2000.10.11., 28–31. o.)
A 2000/604/EK határozat későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
utolsó frissítés 11.04.2017